Cunctis hominibus in hac fragili vita manentibus per hac scriptum desideramus notificare, quod quedam domina nobilissima nomine Acherea, sciens apud Deum omne benefactum remunerari, pro remedio anime sue parentumque suorum atque antecessorum, Domino Deo atque carissime genetrici sue Marie, et beato martiri Marcello, et monachis in ecclesia ipsius Deo pie militantibus, dedit atque concessit quendam mansum, mansum videlicet Uldrici, et apenditia ipsius qui situs est apud Viceium. Quod donum, ut firmissimum ab heredibus suis in perpetuum teneretur, fecit laude et consilio filiorum suorum Henrici, Hymeri, videlicet atque Guigonis. Si vero aliquis hoc donum destruere voluerit, destruat illum Deus, et cum impiis angelis, nisi resipuerit, in infernum maneat innodatus. Et, ut donum prefate domine aliqua vetustate oblivioni non tradetur, facta est inde cartula, tempore Iotsaldi, venerabilis episcopi, sub vice Hugonis, cantoris, Tetbaldo dictante, rege Ludovico francorum regnante. S. Milonis Calvati. S. Uldrici de Viceio. S. Vidonis de Camillo.